En Cuba, o gubierno castrista implementó dende 1965 as Unidades Militares para el Aumento de la Producción (UMAP) u "Unidatz Militars ta l'Augmento d'a Producción", oficialment ta remplazar o servicio militar ta qui yeran exemptos de levar-ne d'armas, incluyitos os obchectors de conciencia e os homosexuals. De feito, haberban acullitos a totz qui no se comportaban pas como quereba o rechimen, entre ells, os homosexuals. Rapedament conoixitos per lurs tractamientos inhumans, istos establimientos se zarroron deciueito anyadas dimpuesas; a indignación d'o mundo artistico empentoron a Fidel Castro a zarrar presonalment istos establimientos en 1967, estimando que no cumpliban pas os obchectivos revolucionarios, pero atros menos duros prenioron lur puesto. Durando una entrevista en 2010, Fidel Castro se disculpó d'istas persecucions, considerando-se responsable, pero invocando l'actualidat cheopolitica d'a epoca ta esplanicar a suya absencia d'acción sobre iste tema.